  Анжелика Тихонова корреспондент Кизнерысь физкультурая но спортъя «Юность» клуб Спортъя йӧскалык премилэн лауреатэз луиз. Вормисьёсты пусъён 12-тӥ толсуре Москваысь мюзикл театрын ортчиз. Со сярысь ивортодэтъя «Удмуртия» агентстволэн корреспондентэзлы клублэн кивалтӥсез Галина Суворова вераз. Удмуртиысь клубез «Комплекс ГТО – путь к здоровью и успеху» номинациын пусйизы Таӵе бадӟым вожвылъяськонэ пыриськыны луонлык Кизнерысь клублы элькунысь тестированиея центръёс пӧлын нырысетӥ инты басьтэмезлы луыса кылдӥз. Ми 2019-тӥ арын мониторинг ортчыса, Удмуртиысь тестированиея центръёс пӧлын нырысетӥ инты басьтӥм.<…> Со понна милемлы огъяросси вожвылъяськонэ пыриськыны сыӵе луонлык сётӥзы. Отчы бадӟым уж лэзьыса - видеопрезентация, фотопрезентациосыз, вань ужмес возьматӥсь ужкагазъёсыз - ми сюрим куинь устоосыз пӧлы Галина Суворова, Кизнерысь физкультурая но спортъя «Юность» клублэн кивалтӥсезГалина Суворова та бадӟым данъетэз Кун Думаысь депутатлэн, ГТО-лэн посолэзлэн Николай Валуевлэн но спорт гимнастикая кык полэс олимпи чемпионкалэн Светлана Хоркиналэн киысьтызы басьтӥз. Верамезъя, ужрад туж тулкымъяськытӥз. Туж кема соос возизы сыӵе интригаен. Ми ум тодӥське вал, кин куинь центр тестирования пӧлысь потоз нырысетӥ интые. Отын гинэ конвертысь поттӥзы но шуизы физкультурая но спортъя «Юность» клуб, Кизнер Галина Суворова, Кизнерысь физкультурая но спортъя «Юность» клублэн кивалтӥсезОглом 11 номинациосъя 18 вормисьёсты пусйизы. Премилэсь лауреатъёссэ калык куара сётонъя но экспертъёслэн кенешсылэн малпанэзъя бырйизы. Котькуд вормисьлы 1 миллион манет висъялозы. Галина Суворовалэн малпанэзъя, коньдон ёросысь физкультура удыслы тӥрлык басьтыны мыноз, со ГТО куронъёсты быдэстыны юрттыны кулэ. Пусъём, Спортъя йӧскалык премия Росси кивалтэтлэн пуктэтэзъя спортсменъёслэсь, тренеръёслэсь но физкультура но спорт удысысь ӧнерчиослэсь ӧнерзыя ужаны мылкыдзэс ӝутон понна 2010-тӥ арын 1-тӥ пӧсьтолэзе  юнматэмын. Тегъёс: Спорт Кизнер Удмуртия Россия премия ГТО 100ар  